Outlast
Pelaajalla on myös videokamera (merkiltään Spatlin HDD Night View) jonka tärkein ominaisuus lienee yönäkö. Pelaaja tarvitsee yönäköä lähes jatkuvasti, eikä pysty eräässä pelin vaiheessa edes etenemään ilman sitä. Yönäkö kuluttaa eniten paristoja, joita pelaajan täytyy kerätä ympäri sairaalaa. Paristojen loppuessa pelaajalle jää jäljelle heikompi yönäkö. Vaikeustasosta riippuen paristoja voi kerätä kahdesta kymmeneen kappaletta.
Pelikonsoli
Seitsemäs sukupolvi (2006–) "512 Mt:n sukupolvi" toi mukanaan uusia levyformaatteja sekä liiketunnistinteknologiaa. Xbox 360 -pelikonsolin vahvuutena pidetään sen pelaajat yhdistävää Xbox Live -verkkopalvelua. Sony Computer Entertainmentin PlayStation 3 käyttää uutta optista tallennusformaattia, Blu-rayta. Xbox 360 ja PlayStation 3 kykenevät HDTV-tarkkuuteen. Nintendon Wiin erikoisuutena on sen uudentyyppinen liikkeentunnistava peliohjain.